钦定古今图书集成/明伦汇编/氏族典/第493卷 > 《凌迪知万姓统谱》 > 孟观
## 钦定古今图书集成/明伦汇编/氏族典/第493卷 > 《凌迪知万姓统谱》 > 孟观

按《晋书孟观传》：“观字叔时，渤海东光人。少好读书。惠
帝即位，稍迁殿中中郎。贾后欲诛杨骏，使人讽观，观
度后旨，颇加诬其事。及骏诛，以为黄门侍郎。氐羌齐
万年反，张华启观讨之。观生擒万年，转东羌校尉，征
拜右将军。赵王伦篡位，署为安南将军。义军既起，观
不从众议，而为伦守。及帝反正，遂夷三族。”